* ซื้อดีลจาก ensogo ราคา 599 บาท (ราคาเต็มที่โรงแรม 1160 บาท ถ้ามีโปร มา4จ่าย2ถือว่าถูกกว่าดีล...)

* บรรยากาศ โรงแรมน่ารัก เดินทางง่าย อยู่ถัดจากตึกอ.อุ๊ไปเล็กน้อย มีที่จอดรถ สะดวก

* ห้องอาหารเปิด 11.30น 
- ไลน์อาหารที่เด่นคือซีฟู้ด จะมี กุ้ง หอยแมลงภู่นิวซีแลนด์ ปลาหมึก หอยเชลล์ (ไม่มีปูนะคะ) จัดวางอยู่ในโถน้ำแข็ง มาพร้อมน้ำจิ้มซีฟู้ดรสเด็ด เคยมีคนรีวิวว่าไม่เติมหอยแมลงภู่ แต่ตอนไป ก็มาเติมเรื่อยๆนะคะ มีขาดช่วงในส่วนกุ้งกับหอยแมลงภู่ไปบ้าง แต่ก็มาเติมอยู่ค่ะ
- ไลน์อาหารไทย เด่นๆมีเมี่ยงคำ ชอบมากค่ะ อร่อย เป็นใบคะน้ำแทนใบชะพลู น้ำจิ้มอร่อย เครื่องเยอะค่ะ / เมี่ยงลาว / ลาบหมู / ส้มตำ / ยำ / น้ำพริก อร่อยทุกอย่างค่ะ / นอกจากนี้มีพวกซีฟู้ดผัดผงกะหรี่ กุ้งตัวโต หอยเชลล์ หอยแมลงภู่ ทำได้อร่อยเลยค่ะ ยังมีกับข้าวอีก2-3อย่าง ไม่ได้ชิมค่ะ
- ไลน์อาหารญี่ปุ่น มีซาชิมิ แซลมอน ทูน่า โอเคเลยค่ะ แล้วก็มีพวกซูชิ โอเด้ง ปลาซาบะย่างซีอิ๊ว
- ไลน์อาหารจีน มีขนมจีบกุ้ง อร่อยค่ะ / ฮะเก๋า แป้งหนาไปหน่อยค่ะ / ซาลาเปาหมูสับกับครีม อร่อยค่ะ 
- สลัด ทั่วไปค่ะ มีแซลมอลรมควัน พาม่าแฮม ค่ะ
- station ของร้อน เมนูน่าจะแล้วแต่วัน วันที่ไปเป็นเบอร์เกอร์เนื้อค่ะ / มีก๋วยเตี๋ยว และพวกพาสต้าค่ะ (ไม่ได้ชิม)
- ไอศกรีม วันที่ไปมี 4 รสค่ะ มะม่วง เผือก ช็อค ช็อคชิพ - รสชาติทั่วไปค่ะ
- ขนมไทย วันที่ไปเป็นครองแครงกะทิ อร่อยค่ะ มีเต้าทึง เห็นคนอื่นรีวิวบอกว่าถ้าช่วงมะม่วงมีข้าวเหนียวมะม่วงค่ะ ><
- ขนมเค้ก ชอบบลูเบอรี่ชีสเค้กมากๆค่ะ อร่อย เนื้อเนียนแน่นค่ะ / มีเค้ก 2-3อย่าง มีคัสตาร์ด มีทาร์ท แล้วก็มีคล้ายๆบราวนี่อุ่นร้อนตลอด ทานกับไปศกรีม อร่อยค่ะ
- ผลไม้ มีละมุด สัปปะรด แตงโม ฝรั่ง ชอบละมุดค่ะ อร่อย แต่หมดแล้วหมดเลยค่ะ ไม่มีเติมค่ะ
- น้ำเปล่าฟรี

* ของเติมเรื่อยๆนะคะ เว้นช่วงท้ายๆ ประมาณบ่าย2 คนเริ่มซา ทยอยเช็คบิล จะไม่ค่อยมาเติมขนมแล้วค่ะ หมดไปหลายอย่าง

* โดยรวมชอบค่ะ อาหารอร่อย เค้กก็อร่อยค่ะ ถ้ามีโอกาสคงไปทานอีกค่ะ